Forskrift om livsoppholdssatser ved utleggstrekk og gjeldsordning

Dato FOR-2014-06-13-724

Departement Barne- og familiedepartementet

Publisert I 2014 hefte 7

Ikrafttredelse 01.07.2014

Sist endret FOR-2023-06-27-1135 fra 01.07.2023

Gjelder for Norge

Hjemmel LOV-1984-06-08-59-§2-7, LOV-1992-07-17-99-§4-3

Kunngjort 13.06.2014   kl. 15:40

Rettet 01.09.2015 (§ 6)

Korttittel Forskrift om livsoppholdssatser

Hjemmel: Fastsatt ved kgl.res. 13. juni 2014 med hjemmel i lov 8. juni 1984 nr. 59 om fordringshavernes dekningsrett (dekningsloven) § 2-7 og lov 17. juli 1992 nr. 99 om frivillig og tvungen gjeldsordning for privatpersoner (gjeldsordningsloven) § 4-3. Fremmet av Barne-, likestillings- og inkluderingsdepartementet.

Endret ved forskrifter 22 mai 2017 nr. 621, 28 juni 2017 nr. 1057, 27 juni 2018 nr. 1056, 24 juni 2019 nr. 908 (i kraft 1 juli 2019), 30 juni 2020 nr. 1451 (i kraft 1 juli 2020), 28 juni 2021 nr. 2264 (i kraft 1 juli 2021), 28 juni 2022 nr. 1232 (i kraft 1 juli 2022), 9 juni 2023 nr. 805 (i kraft 1 juli 2023), 27 juni 2023 nr. 1135 (i kraft 1 juli 2023).

Rettelser: 01.09.2015 (§ 6).

§ 1.Formål og virkeområde

Forskriften skal sikre et felles utgangspunkt ved vurderingen av hvor mye som med rimelighet trengs til underhold av skyldneren og skyldnerens husstand etter dekningsloven § 2-7, og hvor mye som med rimelighet trengs til underhold av skyldneren og personer denne har lovbestemt forsørgelsesplikt for, eller lever i ekteskapsliknende forhold med, etter gjeldsordningsloven § 4-3. Forskriften skal også legge til rette for en virkelighetsnær vurdering av om en skyldner oppfyller lovens økonomiske vilkår for gjeldsordning etter gjeldsordningsloven § 1-3 første ledd.

§ 2.Anvendelse av satsene

Satsene i § 3 til § 5 skal anvendes ved den skjønnsmessige vurderingen av hvor mye som skal settes av til livsopphold etter gjeldsordningsloven § 4-3 og dekningsloven § 2-7. Satsene kan fravikes opp eller ned etter en konkret vurdering av hva som med rimelighet trengs til underhold. Fravikelse av satsene skal begrunnes.

§ 3.Satser for underhold av skyldneren og dennes ektefelle/samboer

Satsene utgjør per måned:

a. Enslig skyldner kr 10 412,00

b. Gift eller samboende skyldner kr 8 817,00

c. Skyldner som forsørger ektefelle eller samboer kr 17 634,00.

Satsene skal dekke alminnelige forbruksutgifter, herunder utgifter til kollektivtransport. Boligutgifter er ikke inkludert.

Som boligutgifter regnes husleie, betjening av boligtilknyttet gjeld, boligforsikring, kommunale avgifter, festeavgift, nødvendig vedlikehold, felleskostnader i boligsammenslutninger og andre nødvendige utgifter som gjelder boligen. Utgifter til elektrisitet, oppvarming og innboforsikring anses ikke som boligutgifter.

0 Endret ved forskrifter 28 juni 2017 nr. 1057 (i kraft 1 juli 2017), 27 juni 2018 nr. 1056 (i kraft 1 juli 2018), 24 juni 2019 nr. 908 (i kraft 1 juli 2019), 30 juni 2020 nr. 1451 (i kraft 1 juli 2020), 28 juni 2021 nr. 2264 (i kraft 1 juli 2021), 28 juni 2022 nr. 1232 (i kraft 1 juli 2022), 27 juni 2023 nr. 1135 (i kraft 1 juli 2023).

§ 4.Tillegg for underhold av barn

For hvert barn som skyldneren har underholdsplikt for etter barneloven § 68, gjøres det et tillegg i satsen per måned på:

a. kr 3 332,00 for barn som ikke har fylt 6 år,

b. kr 4 420,00 for barn mellom 6 og 10 år,

c. kr 5 580,00 for barn mellom 11 og 14 år,

d. kr 6 418,00 for barn fra 15 år og over.

Barnetillegget skal dekke alminnelige forbruksutgifter, men ikke barnets andel av boligutgifter og utgifter til barnepass, som barnehage og skolefritidsordning.

Det gjøres et fradrag i tillegget på 20 prosent fra og med person nummer fire i husstanden. Fradraget skal gjøres i tillegget for de yngste barna.

0 Endret ved forskrifter 28 juni 2017 nr. 1057 (i kraft 1 juli 2017), 27 juni 2018 nr. 1056 (i kraft 1 juli 2018), 24 juni 2019 nr. 908 (i kraft 1 juli 2019), 30 juni 2020 nr. 1451 (i kraft 1 juli 2020), 28 juni 2021 nr. 2264 (i kraft 1 juli 2021), 28 juni 2022 nr. 1232 (i kraft 1 juli 2022), 9 juni 2023 nr. 805 (i kraft 1 juli 2023), 27 juni 2023 nr. 1135 (i kraft 1 juli 2023).

§ 5.Tillegg for samvær med barn

For samvær med barn i samværsklasse 1, 2, 3 og 4 etter forskrift 15. januar 2003 nr. 123 om fastsetjing og endring av fostringstilskot § 9 femte ledd, gjøres det et tillegg i satsen per måned:

a. for samværsklasse 1, på:

- kr 305 for barn som ikke har fylt 6 år

- kr 407 for barn mellom 6 og 10 år

- kr 531 for barn mellom 11 og 14 år

- kr 605 for barn fra 15 år og over.

b. for samværsklasse 2, på:

- kr 1 011 for barn som ikke har fylt 6 år

- kr 1 348 for barn mellom 6 og 10 år

- kr 1 760 for barn mellom 11 og 14 år

- kr 2 003 for barn fra 15 år og over.

c. for samværsklasse 3, på:

- kr 1 410 for barn som ikke har fylt 6 år

- kr 1 881 for barn mellom 6 og 10 år

- kr 2 455 for barn mellom 11 og 14 år

- kr 2 794 for barn fra 15 år og over.

d. for samværsklasse 4, på:

- kr 1 770 for barn som ikke har fylt 6 år

- kr 2 361 for barn mellom 6 og 10 år

- kr 3 082 for barn mellom 11 og 14 år

- kr 3 507 for barn fra 15 år og over.

Det gis ikke tillegg for samværsutgifter hos skyldnere som ikke har samvær eller mindre samvær enn samværsklasse 1.

Det gjøres et fradrag i tillegget på 20 prosent fra og med barn nummer tre som skyldner har samvær med. Fradraget skal gjøres i tillegget for de yngste barna.

Tillegg for samvær med barn gjelder så lenge foreldrene har underholdsplikt etter barneloven § 68.

0 Endret ved forskrifter 28 juni 2017 nr. 1057 (i kraft 1 juli 2017), 27 juni 2018 nr. 1056 (i kraft 1 juli 2018), 24 juni 2019 nr. 908 (i kraft 1 juli 2019), 30 juni 2020 nr. 1451 (i kraft 1 juli 2020), 28 juni 2021 nr. 2264 (i kraft 1 juli 2021), 28 juni 2022 nr. 1232 (i kraft 1 juli 2022), 27 juni 2023 nr. 1135 (i kraft 1 juli 2023).

§ 6.Justering av satsene

Barne- og likestillingsdepartementet kan endre satsene i § 3 til § 5 i samsvar med utviklingen i konsumprisindeksen fra Statistisk sentralbyrå. Beløpet avrundes til nærmeste krone. Justeringen gis virkning fra 1. juli hvert år.

0 Endret ved forskrift 22 mai 2017 nr. 621 (i kraft 1 juli 2017).

§ 7.Ikraftsetting

Forskriften trer i kraft 1. juli 2014.

🔗

§ 8.Overgangsregler

Forskriften gjelder for utleggstrekk som besluttes etter at forskriften har trådt i kraft. Satsene gjelder ikke ved endring av utleggstrekk etter tvangsfullbyrdelsesloven § 5-16 og § 7-23, hvor utleggstrekket ble besluttet før forskriften trådte i kraft.

Forskriften gjelder for saker om gjeldsordning der gjeldsforhandling åpnes etter at forskriften har trådt i kraft. Forskriften gjelder ikke ved endring av gjeldsordning etter gjeldsordningsloven kap. 6, hvor gjeldsforhandlingen ble åpnet før forskriften trådte i kraft.